《同吴使君明卿游海珠寺时明卿调守高州》
明代·黄梦说

孤寺悬珠跨碧流，水天一色四围秋。波心龙起云连槛，夜半僧围月满舟。

神物何年离合浦，胜游此地近浮丘。由来宦业憎才子，念旧聊为竟日留。

作者简介：黄梦说，字肖甫。增城人。明世宗嘉靖二十八年（一五四九）举人。授邵武知县，迁辰州府通判。丁外艰，服阙，不复有用世意。年九十二卒。有《拾馀稿》。清温汝能《粤东诗海》卷二六有传。